ΜΙΑ ΠΡΩΤΟΤΥΠΗ ΣΕΙΡΑ ΝΤΟΚΙΜΑΝΤΕΡ ΤΟΥ NETFLIX
ΤΖΟΝ ΣΙΛΒΕΡΤΟΥΘ
ΔΗΜΑΡΧΟΣ ΑΝΤΕΛΟΠ
Πήγαινα απ' το σπίτι μας στο ταχυδρομείο,
που ήταν τρία-τέσσερα τετράγωνα μακριά.
Στη μέση του δρόμου στεκόταν,
ένας μικροκαμωμένος κάπως τύπος...
Σκέφτηκα πως δεν ήταν Αμερικανός.
Οι Ευρωπαίοι φαινόντουσαν απ' τα παπούτσια.
Ήταν μοδάτα, δερμάτινα παπούτσια, όχι καουμπόικες μπότες.
Ρώτησε: "Εδώ ζεις;" Απάντησα: "Ναι, εδώ ζω".
Και λέει: "Έρχονται.
Θα έρθουν άλλοι".
Λέει: "Θα είναι μεγάλο πρόβλημα.
Θα γεμίσει κόσμο εδώ".
Ακουγόταν λίγο απίστευτο.
Ποιος να περίμενε ότι θα εξελισσόταν όπως εξελίχθηκε;
Δεν το φανταζόσουν, ούτε στα όνειρά σου.
Πολύ πιο τρομακτικό απ' ό,τι μπορούσε κανείς να φανταστεί.
ΑΝΤΕΛΟΠ, ΟΡΕΓΚΟΝ
Η Άντελοπ ήταν μια μικρή, ήσυχη κουκίδα στη μέση του πουθενά.
Αποκομμένη απ' τα πάντα.
Η πόλη της Άντελοπ...
ΡΟΖΜΑΡΙ ΚΑΙ ΚΕΛΙ ΜΑΚΓΚΡΙΡ
μια μικρή, ήσυχη κωμόπολη με κάπου 50 κατοίκους.
ΝΤΟΠΙΟΙ ΡΑΝΤΣΕΡ
Ήταν μικρή, ήσυχη.
ΤΑΧΥΔΡΟΜΕΙΟ ΗΠΑ
Είχε ένα ταχυδρομείο.
Το κατάστημα.
ΑΝΤΕΛΟΠ ΚΑΦΕ
ΑΝΤΕΛΟΠ ΚΑΤΑΣΤΗΜΑ ΚΑΙ ΚΑΦΕ
Το παλιό σχολείο.
Την παλιά εκκλησία της Άντελοπ.
Η Άντελοπ είναι σίγουρα ήσυχη.
Όλοι στην Άντελοπ γνωρίζονται μεταξύ τους.
ΤΖΟΝ ΜΠΑΟΥΕΡΜΑΝ ΝΤΟΠΙΟΣ ΡΑΝΤΣΕΡ
Όλοι τα πήγαιναν καλά μεταξύ τους και βοηθούσαν ο ένας τον άλλον.
Είχαμε κοινοτικά μπάρμπεκιου και χριστουγεννιάτικα πάρτι και τέτοια.
Οι περισσότεροι κάτοικοι ήταν συνταξιούχοι, της εργατικής τάξης,
που για πρώτη φορά έβρισκαν σπίτι που μπορούσαν ν' αγοράσουν.
Θα απολάμβαναν τη δύση της ζωής τους στη γαλήνη και ηρεμία...
ΙΔΙΩΤΙΚΟΣ ΧΩΡΟΣ ΑΠΑΓΟΡΕΥΕΤΑΙ Η ΕΙΣΟΔΟΣ
και θα απολάμβαναν σε κάποιο βαθμό την ησυχία τους.
Ήταν ένα μικρούλικο άρθρο στην εφημερίδα.
Κάπου δύο με τρεις προτάσεις.
ΟΜΙΛΟΣ ΑΓΟΡΑΖΕΙ ΡΑΝΤΣΟ ΣΤΟ ΟΡΕΓΚΟΝ
Του στιλ, ο γκουρού των πλουσίων με τη Rolls Royce
αγόρασε ράντσο στην Άντελοπ
και μου φάνηκε τρελό.
Δεν ξέρω πώς αλλιώς να το θέσω.
Αγόρασαν το Μπιγκ Μάντι Ραντς, κάπου 320.000 στρέμματα.
Απόκρημνες, βραχώδεις πλαγιές.
Άγριο και κακοτράχαλο.
Δεν έχει τίποτα,
μερικά μόνο παλιά κτίσματα και 250.000 στρέμματα βράχια.
Ο κόσμος δεν είχε ιδέα τι πραγματικά έκαναν.
Μάθαμε μόνο πως αυτή η αίρεση είχε αγοράσει...
Δεν την αποκαλούσαν αίρεση τότε, έτσι;
-Όχι. -Δεν ξέρω.
Ότι μια ομάδα ατόμων είχε αγοράσει ένα αγροτικό κοινόβιο,
που ήταν λιγάκι περίεργο.
Ξαφνικά, χτυπά το τηλέφωνο
και μου λέει: "Είμαι ράντσερ εδώ πάνω κι έρχονται οι τύποι"
και συνεχίζει: "Κάνε ό,τι μπορείς
να μην έρθουν εκεί".
Τι τρέχει εδώ πέρα;
Ένας ολάκερος καινούργιος κόσμος ανοίχτηκε μπροστά μου, φαίνεται.
Αναρωτιόμασταν ποιοι ήταν.
Γιατί ήταν εδώ;
Πόσο θα έμεναν;
Τι παίζει;
Αμέσως προσπάθησαν να κλείσουν όλους τους γύρω τους δρόμους,
ώστε να μην μπορεί να περάσει κανείς.
Πλέον αναρωτιόσουν:
"Τι είναι που λατρεύουμε εδώ πέρα;"
Δεν άργησε να έρθει ο Μπαγκουάν
και είδαμε περί τίνος επρόκειτο.
ΜΠΑΙΝΕΤΕ ΣΤΗΝ ΑΝΤΕΛΟΠ
Κάποιοι απ' τους γείτονές μου πιο κοντά στην Άντελοπ έβλεπαν
όλα αυτά τα οικοδομικά υλικά και τα τροχόσπιτα να μεταφέρονται
από μια σειρά φορτηγών.
Ήταν προφανές ότι δεν ήταν υλικά για να λειτουργήσεις ράντσο.
Κυκλοφορούσαν φήμες
ότι το όραμά του ήταν μια πόλη 50.000 κατοίκων κάπου στην έρημο.
Εξελίχθηκε από ασήμαντο θέμα σε μεγάλη υπόθεση μέσα σε μια-δύο εβδομάδες.
Πολλοί υποπτευόντουσαν ότι υπήρχε μακροχρόνιο σχέδιο.
Κανείς δεν φανταζόταν όμως το μέγεθος αυτού που ακολούθησε.
Το λέω σε κόσμο τώρα και δεν με πιστεύουν,
επειδή είναι τόσο απίστευτο. Πώς συνέβη κάτι τέτοιο;
Κάποιος θα γράψει βιβλίο γι' αυτό
και, σας το εγγυώμαι πως, όταν κυκλοφορήσει,
όσοι το διαβάσουν θα το περάσουν για φαντασία.
Δεν είχαμε ιδέα ότι θα αντιμετωπίζαμε...
ΛΥΝ ΕΝΙΑΡΤ ΕΠΙΚΕΦΑΛΗΣ ΟΜΑΔΑΣ FBI
τη μεγαλύτερη περίπτωση δηλητηρίασης στην ιστορία των ΗΠΑ.
Τη μεγαλύτερη περίπτωση παρακολούθησης τηλεφώνων
και τη μεγαλύτερη απάτη σε μεταναστευτικά θέματα στις ΗΠΑ.
Όταν πρωτοήρθαν, σταματούσαν και μας συστήνονταν
κι έλεγαν ότι ήθελαν μόνο να καλλιεργήσουν τη γη τους,
ν' ασκούν τη θρησκεία τους και να είναι καλοί γείτονες.
Θα έλεγες ότι το πρόβλημα ξεκίνησε με την άφιξη της Σίλα.
Η Μα Ανάντ Σίλα έλεγχε το Ίδρυμα Ραζνίς
και τα δεκάδες εκατομμύρια δολάριά του.
Ο γκουρού λέει...
Η Μα Ανάντ Σίλα ήταν η ιδιαιτέρα του Μπαγκουάν.
Ήταν η εκπρόσωπός του.
Κατά τη γνώμη μου, ουσιαστικά εκείνη διοικούσε το κοινόβιο.
Η επικεφαλής βοηθός του Μπαγκουάν, η Μα Ανάντ Σίλα
και καμιά ντουζίνα άλλοι ηγέτες του κοινοβίου
πιστεύεται ότι κρύβονται στη νότια Γερμανία.
Σχετιζόταν με τον Μπαγκουάν για μεγάλο μέρος της ζωής της.
Ίσως όχι ότι την είχαν μεγαλώσει για τη δουλειά,
αλλά σίγουρα είχε κερδίσει την εύνοια σ' αυτόν τον κύκλο,
όπου ήταν έμπιστη υπαρχηγός.
Οι ομοσπονδιακοί κατήγοροι ζήτησαν απ' τη Δ. Γερμανία
την έκδοση της Μα Ανάντ Σίλα στις ΗΠΑ.
Η Σίλα, πρώην γραμματέας του Μπαγκουάν Ραζνίς,
κατηγορείται για απάτη κι απόπειρα ανθρωποκτονίας στο Όρεγκον.
Είχε τις προτεραιότητές της και πίστευε ότι κανείς δεν θα την εμπόδιζε.
Γνωρίζει η αστυνομία πού βρίσκεται η Σίλα;
Μαθαίνουμε πως ζει σ' ένα δάσος κάπου έξω απ' τη Ζυρίχη.
ΜΑΪΣΠΡΑΧ, ΕΛΒΕΤΙΑ
Με κάθε στέμμα έρχεται η γκιλοτίνα.
Χωρίς την γκιλοτίνα, δεν μπορείς να φορέσεις το στέμμα.
Και ήταν η μοίρα μου.
Μα, γιατί να πρέπει κανείς να βάλει κάποιον στην γκιλοτίνα;
Λόγω της δύναμής τους.
Θέλουν να καταστρέψουν τη δύναμή τους.
Παρά την γκιλοτίνα, δεν μ' έχουν σκοτώσει ακόμα.
Δεν έχουν σκοτώσει ακόμα το πνεύμα μου.
Όπου και να πάω, πάντα θα φορώ το στέμμα...
Όσο δεν φοβάμαι την γκιλοτίνα.
ΜΑ ΑΝΑΝΤ ΣΙΛΑ
Μου προσάπτουν σωρεία ειδεχθών εγκλημάτων.
Φυσικά, όλα τους είναι απόπειρες.
Συνήθως, πετυχαίνω σε ό,τι κάνω.
Αστείο είναι αυτό.
Ο κόσμος έχει αμαυρώσει εμένα
και τον χαρακτήρα μου. Επανειλημμένα.
Δεν έχω τίποτα να χάσω.
Τι έχω να χάσω;
ΠΡΩΤΟ ΜΕΡΟΣ
ΒΟΜΒΑΗ, ΙΝΔΙΑ
Η πρώτη μου συνάντηση με τον Μπαγκουάν...
Ήμουν μια 16χρονη νεαρή.
Μας είχε πει ο πατέρας μας ότι θα επισκεπτόμασταν τον Μπαγκουάν.
Είπε ότι, αν αυτός ο άντρας ζήσει αρκετά, θα είναι ένας δεύτερος Βούδας.
Είχε τη Σαρασουάτι στη γλώσσα του.
Τη θεά της γνώσης στη γλώσσα του.
Πήγαμε στο διαμέρισμά του.
Κάθισα πίσω-πίσω στον τοίχο με τον πατέρα μου.
Έμπαινε ένα υπέροχο αεράκι του Δεκεμβρίου στο καθιστικό.
Οι τοίχοι ήταν καλυμμένοι με εκατοντάδες βιβλία.
Και...
Είδα τον Μπαγκουάν και αυτό ήταν το τέλος για μένα.
ΜΠΑΓΚΟΥΑΝ ΡΑΖΝΙΣ
ΑΡΓΟΤΕΡΑ ΓΝΩΣΤΟΣ ΩΣ ΟΣΣΟ
Ο Μπαγκουάν μπήκε έτσι από πίσω
με το λευκό του σάλι
κι ένα παραδοσιακό λούνγκι και τίποτε από μέσα,
με υπέροχα δασύτριχο στήθος.
Και τότε, συνειδητοποίησα
ότι κυλούσαν δάκρυα στα μάγουλά μου.
Είδα το χαμόγελό του και την ανοιχτή αγκαλιά του.
Και απλά πήγα στην αγκαλιά του.
Κι έλιωσε το κεφάλι μου όλο.
Ήταν εκείνη τη στιγμή...
Που αν ερχόταν ο θάνατος...
Θα τον δεχόμουν.
Η ζωή μου είχε ολοκληρωθεί. Η ζωή μου ήταν πλήρης.
ΠΕΡΘ, ΑΥΣΤΡΑΛΙΑ, 1968
Ο Ρότζερ κι εγώ παντρευτήκαμε το 1966.
Τότε, εκεί που ζούσαμε στη δυτική Αυστραλία...
ΤΖΕΪΝ ΣΤΟΡΚ
ήταν φυσιολογικό να παντρεύεσαι και να κάνεις οικογένεια.
"ΜΑ ΣΑΝΤΙ ΜΠΙ"
Δύο χρόνια μετά το γάμο μας, γεννήθηκε ο γιος μας, ο Πίτερ.
Αλλά το όνειρο που ζούσαμε...
Οι νέοι γνωρίζονται, ερωτεύονται,
παντρεύονται, κάνουν παιδιά
και τέλος καλό, όλα καλά.
Δεν είναι όπως τα νόμιζα.
Είναι διαφορετικά.
Και ήμουν γεμάτη πικρία και θυμό.
Ο Ρότζερ κι εγώ είχαμε σοβαρά θέματα στον γάμο μας.
Τα κατάπινα όλα, τα κατάπινα
και μετά απλά... Έκανα μπαμ.
Είπα στον εαυτό μου: "Δεν θέλω να ξαναβρεθώ σ' αυτό το σημείο.
Δεν μ' αρέσει. Κάτι πρέπει να κάνω".
Ένας νεαρός γείτονας
μου είπε για έναν ψυχολόγο στο τμήμα δημόσιας υγείας.
ΡΑΖΝΙΣ - ΑΣΡΑΜ ΣΑΝΙΑΣ
Ήρθε μαζί ο Ρότζερ.
Ήμουν πολύ αγχωμένη
κι αυτός ο άντρας βγήκε απ' το κτίριο κι ερχόταν προς τα εμάς.
Ούτε που πρόσεξα ότι φορούσε έναν μακρύ πορτοκαλί χιτώνα...
Κι ένα χάντρινο κολιέ. Ούτε καν το πρόσεξα.
Είπε: "Θα κάνουμε ένα κέντρο διαλογισμού εδώ.
Τώρα είναι μικρό. Αυτή είναι μόνο η αρχή.
Και θα κάνουμε διαλογισμό".
Εγώ έλεγα: "Διαλογισμός; Τι είναι αυτό;"
Μας κάλεσε στο κτήριο εκεί.
Ήταν κι άλλος κόσμος που φορούσε πορτοκαλί ρούχα.
Υπήρχαν πελώριες φωτογραφίες του Μπαγκουάν.
Έντονα λαμπερά μάτια...
Σαν... Βαθιά πηγάδια.
Ο ψυχολόγος έδωσε στον Ρότζερ κι εμένα από μια μάσκα για να μη βλέπουμε.
ΔΥΝΑΜΙΚΟΣ ΔΙΑΛΟΓΙΣΜΟΣ
Ο Δυναμικός Διαλογισμός είναι ένας συνδυασμός Ινδουισμού και ψυχοθεραπειών.
ΣΤΑΔΙΟ 1. ΧΑΟΤΙΚΕΣ ΑΝΑΠΝΟΕΣ
Μας είπε να αναπνέουμε πολύ γρήγορα και με μανία,
εισπνοή κι εκπνοή απ' τη μύτη
για το πρώτο κομμάτι της μουσικής.
Οι έντονες αναπνοές κι ο υπεραερισμός
είναι σχεδιασμένα να ξυπνούν την Κουνταλίνι, τη δύναμη του ερπετού.
Στο δεύτερο μέρος, έπρεπε να τα βγάλουμε όλα από μέσα μας.
ΣΤΑΔΙΟ 2. ΞΕΣΠΑΣΕ
Να φωνάζαμε ή να τσιρίζαμε, αν θέλαμε.
Ό,τι και να ήταν, το αφήναμε να βγει.
ΣΤΑΔΙΟ 3. ΧΟΥ!
Στο τρίτο μέρος
σηκώναμε τα χέρια μας και χοροπηδούσαμε.
Όποτε ακουμπούσαν τα πόδια στο έδαφος, φωνάζαμε: "Χου! Χου!"
ΣΤΑΔΙΟ 4. ΣΙΩΠΗ
Το τέταρτο μέρος ήταν ήσυχο.
Έπρεπε να μείνεις σιωπηλός κι ακίνητος.
Όταν τελείωσε, απλά έκλαψα.
Αυτή ήταν η εκτόνωσή μου.
Έκλαψα.
Ο Ρότζερ έψαξε και με βρήκε ανάμεσα στον κόσμο εκεί.
Ήταν αρκετός κόσμος και ήρθε και μου τραβούσε τα ρούχα.
Με τραβούσε δυνατά και φώναζε: "Έλα πίσω!"
Αλλά δεν με άφηνε κι έλεγε: "Έλα πίσω!"
(ΜΥΣΤΙΚΗ ΤΟΠΟΘΕΣΙΑ)
ΣΕΚΙΜ, ΟΥΑΣΙΝΓΚΤΟΝ
Πρώτον, πρέπει να καταλάβετε ότι η πλειοψηφία των Σανιάσιν σήμερα
έγιναν Σανιάσιν μετά τον θάνατο του Όσσο.
Δεν τον είδαν ποτέ. Δεν τον άκουσαν. Δεν βρέθηκαν ποτέ στο ράντσο.
ΣΟΥΑΜΙ ΠΡΕΜ ΝΙΡΕΝ
Αυτοί που ήταν στο ράντσο συνδέονται μ' έναν δεσμό.
ΠΡΟΣΩΠΙΚΟΣ ΔΙΚΗΓΟΡΟΣ ΤΟΥ ΜΠΑΓΚΟΥΑΝ
Είναι σαν να έχετε περάσει πόλεμο μαζί ή κάτι τέτοιο.
Σας ενώνει το ότι περάσατε μαζί μια εξαιρετικά έντονη εμπειρία,
όπου σχετίζεστε ο ένας με τον άλλο...
Με μια βαθιά σύνδεση και δεσμό
που υπερβαίνει και την οικογένεια ακόμα.
Αγάπη.
Αυτοί που ήμασταν εκεί.
Γεννήθηκα την καλύτερη στιγμή στο καλύτερο μέρος
που γινόταν, στην ιστορία του κόσμου.
Γεννήθηκα στις ΗΠΑ στα τέλη της δεκαετίας του '40, μετά τον πόλεμο,
όταν η μεσαία τάξη τα κατάφερε και μπορούσε να ζει ευπρεπώς.
Αν ήσουν έξυπνος, δεν χρειάζονταν χρήματα, μπορούσες να σπουδάσεις.
Οπότε πήγα στη νομική.
Και...
Ήμουν έξυπνος.
Και ήμουν επιθετικός και εχθρικός.
Σ' αυτόν τον τομέα, για πρώτη φορά στη ζωή μου, αυτό απέδιδε.
Με προσέλαβε η Manatt, μια εταιρία στο Λος Άντζελες.
Ήταν η ταχύτερα αναπτυσσόμενη δικηγορική εταιρία στις ΗΠΑ.
Ήμουν ο δεύτερος ανώτερος μάχιμος δικηγόρος.
Ήμουν πολύ καλός στις υποθέσεις.
Στις ακροάσεις κατ' αντιπαράσταση.
Σαν να ήμουν γεννημένος γι' αυτό.
Εκπροσώπησα τον Τζακ Κεντ Κουκ και τους Λέικερς,
τη Λίντα Ρόνσταντ.
Είχα μια μεγάλη υπόθεση του Σον Κάσιντι.
Ήταν τρομερά.
Αλλά ξεπατωνόμουν στη δουλειά.
Ήμουν κομμάτια. Είχα τερματίσει.
Ένας απ' τους καλύτερούς μου φίλους
πήγαινε στην Ινδία.
Όταν επέστρεψε, πήγα τον πήρα
κι ανεβήκαμε στα βουνά.
Ήμουν μ' ένα βανάκι Volkswagen του '64, που γινόταν τροχόσπιτο, έτσι;
Εκείνος είχε μεταμορφωθεί.
Είχε ξανανιώσει 20 χρόνια.
Είχε λάμψει το πρόσωπό του.
Χαμογελούσε σαν παιδί, έτσι;
Ο Σαμ έφερε μαζί κάτι κασέτες του Όσσο.
Δεν είχα ξανακούσει κασέτες του Όσσο.
Και κατάλαβα ότι η ζωή μου άλλαξε.
Ο Μπαγκουάν ήταν πολύ μοντέρνος.
Πολύ χιπ.
Μια μόδα.
Είχε πέραση στους διανοούμενους.
Τους διανοούμενους που είχαν κουραστεί απ' την παράδοση και τον πεζό τρόπο ζωής.
Όταν γνώρισα τον Μπαγκουάν ήταν στα δυνατά του.
Ήταν μια ασταμάτητη δύναμη.
Ο Μπαγκουάν πήγαινε και μιλούσε σε μικρές ομάδες ατόμων
κι εκεί αποκτούσε ακολούθους.
Προσέλκυε την αφρόκρεμα της κοινωνίας.
Μετά ξεκίνησε να εκδίδει τα βιβλία του.
Και πριν το καταλάβουμε
ήταν μεγαλύτερος κι από αστέρα της ροκ.
Γέμιζε στάδια.
Θα έλεγα, 20-30.000 κόσμο.
Θυμάμαι μια μέρα, άρχισε να βρέχει
και κάποιοι άρχισαν και σηκωνόντουσαν
και φώναξε ο Μπαγκουάν:
"Αυτοί είναι οι κυνηγοί. Δεν αντέχουν μερικές στάλες βροχής".
Όλοι στάθηκαν.
Καρφίτσα να έπεφτε, την άκουγες.
Και συνέχισε να μιλά.
Πήγαμε στη διάλεξή του.
Ξαφνικά, ο Μπαγκουάν με καλεί μπροστά.
Καθόμουν μισό μέτρο απ' τα πόδια του.
Μ' ευλόγησε και είπε:
"Σίλα, είσαι ερωτευμένη μαζί μου
κι εγώ είμαι ερωτευμένος μαζί σου".
Δεν δίσταζε να προκαλεί.
Μιλούσε για την πνευματικότητα, τον καπιταλισμό, τη σεξουαλικότητα.
Ήταν τόσο επαναστατικός.
Ερχόντουσαν όλο και περισσότεροι Δυτικοί.
Ήθελε να δημιουργήσει ένα διεθνές κοινόβιο.
Μια κοινότητα όπου θα διαλογιζόταν και θα δημιουργούσε ένα πεδίο ενέργειας.
Οπότε, ο Μπαγκουάν αποφάσισε να μετακομίσει στην Πούνε.
Ήταν απαραίτητο να είμαι κοντά του.
Το υλικό του σώμα ήταν τόσο σημαντικό για όλους μας.
ΑΣΡΑΜ ΡΑΖΝΙΣ
ΠΟΥΝΕ, ΙΝΔΙΑ
Ανυπομονούσα να πάω στην Ινδία να γνωρίσω τον Μπαγκουάν.
Κάποιοι που ερχόντουσαν στο κέντρο διαλογισμού
είχαν πάει κι επιστρέψει.
Και μιλούσαν για το άσραμ, για τον Μπαγκουάν
κι ότι μπορούσες να κάτσεις στα πόδια του.
Μου δημιουργήθηκε αυτή η ανάγκη να κάτσω στα πόδια του κυρίου μου.
Κάποια στιγμή είπα: "Πάω στην Ινδία".
Μετά που χώρισα...
Όταν ξυπνούσα, αναρωτιόμουν: "Τι κάνω;"
Τι κάνω;
Τρώω πολύ. Πίνω πολύ.
Δουλεύω πολύ.
Για ποιο λόγο;
Αποφάσισα πως δεν πήγαινε άλλο. Παραιτήθηκα.
Ο κόσμος νόμιζε πως τρελάθηκα που παράτησα το χρυσωρυχείο.
Και πήγα στην Ινδία.
Θυμάμαι την πρώτη φορά που πήγα στην Ινδία.
Κατεβαίνω απ' το αεροπλάνο. Μπαίνω σε ταξί.
Ο δρόμος έχει δύο λωρίδες
και οι Ινδοί οδηγοί φορτηγών και λεωφορείων να αποφεύγουν ο ένας τον άλλο.
Απ' την αρχή με κατέκλυσαν τα συναισθήματα.
Τόσος κόσμος,
τόσες διαφορετικές μυρωδιές, αρώματα, όλα ανάκατα
και θόρυβος.
Φτάνουμε στη μεγαλύτερη παραγκούπολη που έχετε ποτέ δει.
Στη μέση της είναι αυτό το... Άσραμ.
Υπήρχε μια πύλη.
Όταν άνοιξε η πύλη και μπήκα μέσα με τον Ρότζερ,
πέρασα σ' έναν άλλο κόσμο.
Ήταν πραγματικά γαλήνια.
Πολύ πράσινο, πλούσια βλάστηση.
Ομαδούλες ατόμων ντυμένων στα πορτοκαλί
καθόντουσαν ή στεκόντουσαν μιλώντας σιγανά ο ένας στον άλλο.
Ήταν μια πραγματική όαση.
Το σπίτι του Μπαγκουάν φαινόταν μέσα απ' τη βλάστηση.
Ήταν έντονο το συναίσθημα του...
"Επιτέλους, τα κατάφερα".
Ήταν ηλιόλουστη ημέρα, πανέμορφη.
Υπήρχαν πολλά δέντρα, υπέροχα γέρικα δέντρα,
γεμάτα παπαγάλους, χιλιάδες παπαγάλους
και τόσο κόσμο, μια λαοθάλασσα, που πηγαινοέρχονταν, με βυσσινί χιτώνες.
Ήταν πολύ γαλήνια κίνηση.
Μιλούσαν ο ένας στον άλλον.
Κόσμος στεκόταν κι έπινε τσάι. Κόσμος αγκαλιαζόταν.
Ήθελα να είμαι εκεί.
Ένιωσα ότι έφτασα στον προορισμό μου.
Ένιωσα πως μετά από μια ζωή,
όπου βρισκόμουν κάπου αλλού όπου δεν ανήκα,
συμπεριλαμβανομένης της οικογένειάς μου,
ένιωσα πως είχα φτάσει σπίτι.
Ο Μπαγκουάν έδινε μια διάλεξη κάθε πρωί
και ήταν η πρώτη φορά που είδα τον Μπαγκουάν με σάρκα και οστά.
Εκείνο τον καιρό, ο Μπαγκουάν φορούσε έναν πολύ αυστηρό λευκό χιτώνα,
με μακριά μανίκια ως τους αστραγάλους του.
Είχε μακριά γενειάδα.
Έμοιαζε πραγματικά σοφός.
Βγήκε από εκείνη την πόρτα με τα χέρια ενωμένα στο ναμάστε,
που είναι χαιρετισμός
και πήγε απ' την πόρτα στην καρέκλα του.
Μου φάνηκε σαν να μην άγγιξε το έδαφος.
Απλά κύλησε εκεί.
Κινήθηκε ελαφρά η γενειάδα του από την κίνησή του.
Και μετά κάθισε.
Εγώ είχα γείρει στις κουνουπιέρες, στο βάθος.
Ήμουν ένα τίποτα.
Ήταν τόσο δυνατό να τον ακούς και να βρίσκεσαι μαζί του.
Ήταν τόσο δυνατό.
Ούτε που θυμάμαι πώς ή τι σκέφτηκα,
αλλά βρέθηκα να κάθομαι στα πόδια του.
Και μετά μου μίλησε.
Δεν είμαι ξεχωριστός με κανέναν τρόπο.
Δεν ισχυρίζομαι πως είμαι ο γιος του Θεού.
Απλώς λέω ένα πράγμα: ότι κοιμόμουν και τώρα αφυπνίστηκα.
Εσείς κοιμάστε και μπορείτε να αφυπνιστείτε.
Θα συνεχίσω να προσπαθώ να βοηθήσω ανθρώπους να αφυπνιστούν.
Ο αφυπνισμένος άνθρωπος θα είναι ο καινούργιος άνθρωπος.
ΜΕΡΟΣ
Ο ΚΑΙΝΟΥΡΓΙΟΣ ΑΝΘΡΩΠΟΣ
Δεν θα είναι Χριστιανός. Δεν θα είναι Ινδουιστής.
Δεν θα είναι Μωαμεθανός. Δεν θα είναι Ινδός.
Δεν θα είναι Γερμανός. Δεν θα είναι Άγγλος.
Θα είναι απλά ένα αφυπνισμένο ον.
Ο Μπαγκουάν ήθελε να δημιουργήσει έναν καινούργιο άνθρωπο.
ΓΕΝΕΘΛΙΟΣ ΧΑΡΤΗΣ ΤΟΥ ΜΠΑΓΚΟΥΑΝ ΣΡΙ ΡΑΖΝΙΣ
ΠΡΟΣΕΓΓΙΣΗ
ΟΡΑΜΑ
Ένας καινούργιος άνθρωπος που ζει αρμονικά με τους άλλους...
Ζει σε αρμονία με τη φύση,
όπου όλες οι εθνικότητες,
όλες οι φυλές,
όλες οι θρησκείες...
Συνυπάρχουν.
Σε αυτόν τον καινούργιο άνθρωπο δεν υπάρχει παρά σεβασμός για τον άλλον.
Η Ανατολή έχει παραμείνει άνιση λόγω της λεγόμενης πνευματικότητας.
Έχει παραμείνει φτωχή, μη επιστημονική, χωρίς τεχνολογία.
H Δύση έχει επιλέξει τον υλισμό.
Αλλά ο άνθρωπος είναι πολύ κενός και ανούσιος.
Χωρίς την πνευματικότητα, δεν υπάρχει πυρήνας.
Ο άνθρωπος καταρρέει.
Ο Δυτικός άνθρωπος είναι... Μισός.
Ο Ανατολικός άνθρωπος είναι μισός.
Ο στόχος μου είναι να δημιουργήσω τον ολοκληρωμένο άνθρωπο.
Ο μέσος γκουρού απορρίπτει τα πάντα,
όλα τα υλικά, όλη τη σεξουαλικότητα.
Τον παλιό καιρό, αυτό έπιανε.
Το πουλούσες μια χαρά. Ωραία.
Αλλά τώρα είμαστε σε μια σύγχρονη εποχή.
Ο Μπαγκουάν επιτίθετο σ' όλα αυτά.
Μπορείς να είσαι πνευματικός χωρίς να απορρίπτεις.
Υπάρχουν δύο τρόποι:
Είτε καταπνίγεις το σεξ, όπως έχουν κάνει
όλες οι λεγόμενες θρησκευτικές παραδόσεις του κόσμου,
ή το μεταμορφώνεις.
Εγώ είμαι υπέρ της μεταμόρφωσης.
Γι' αυτό, διδάσκω στους Σανιάσιν μου να είναι δημιουργικοί.
Να δημιουργούν μουσική, να δημιουργούν ποίηση,
να δημιουργούν ζωγραφική, να δημιουργούν κεραμική...
Δημιουργήστε κάτι!
Ό,τι και να κάνετε, κάντε το με μεγάλη δημιουργικότητα.
Δημιουργήστε κάτι καινούργιο
και το σεξ σας θα πληρωθεί σε ανώτερο επίπεδο.
Για μένα, ήταν σαν να άνοιξε ξαφνικά μια πόρτα,
επειδή ο Μπαγκουάν ήταν επιλεκτικός. Ήταν πολύ διαβασμένος.
Ήταν καθηγητής φιλοσοφίας
και μιλούσε για πράγματα που δεν είχα ξανακούσει.
Μιλούσε για όλες τις διάφορες θρησκείες.
Μιλούσε για τον Βούδα, μιλούσε για τον Ζαρατούστρα
και με τραβούσε η ασέβειά του.
Την έβρισκα πολύ ανανεωτική.
Για μένα, ήταν υπέροχο.
Μπορείς να γελάς. Δεν χρειάζεται να κλαις συνέχεια για τη ζωή.
Ήταν αμφιλεγόμενος και πολύ δημοφιλής.
Είχε εξαιρετικά χαρίσματα.
Καθόσουν σε μια αίθουσα μαζί του με 6.000-7.000 άτομα...
Και όσοι ήταν ανοιχτοί σε αυτόν ήταν σαν μαστουρωμένοι.
Κι εννοώ "μαστουρωμένοι" με την έννοια ότι μετά τη διάλεξη,
σκόνταφταν αν πήγαιναν να σηκωθούν γρήγορα.
Διοχέτευε αυτήν την απίστευτη ενέργεια στον κόσμο.
Πρέπει να σας δοθεί ένα ασφαλές μέρος απ' όπου να μπορέσετε να δουλέψετε.
Ένα μέρος όπου τα κοινότοπα πράγματα,
τα ταμπού και οι αναστολές θα μπουν στην άκρη.
Κι αυτή είναι μόνο η αρχή.
Θα έρθουν πολλοί ακόμα.
Είναι καθ' οδόν.
Οι άλλοι που θα έρθουν...
Η έλευση εκατομμυρίων ακόμα...
Γι' αυτό, η ευθύνη σας είναι μεγάλη,
επειδή θα προετοιμάζετε τον δρόμο.
Όλοι ένιωθαν ότι βρίσκονταν στις αρχές ενός σπουδαίου πειράματος.
Βλέπαμε ότι είχε τη δυνατότητα
να μεταμορφώσει τη συνείδηση του πλανήτη.
Πραγματικά νιώθαμε...
Ότι ήμασταν οι εκλεκτοί.
Είμαστε υλιστικοί πνευματιστές.
Τίποτα τέτοιο δεν έχει ξαναγίνει στον κόσμο.
Είναι ένα νέο πείραμα, μια καινούργια αρχή.
Κι έχει σπουδαίο μέλλον.
ΕΠΑΡΧΙΑ ΜΑΡΙΝ, ΚΑΛΙΦΟΡΝΙΑ
Οι σπουδές μου ήταν στα οικονομικά.
ΤΖΕΪΑΝΑΝΤΑ
Δούλευα σε μια διεθνή τράπεζα στο One Wall Street.
ΠΡΟΕΔΡΟΣ ΔΙΕΘΝΟΥΣ ΟΡΓΑΝΙΣΜΟΥ ΡΑΖΝΙΣ
Ήθελα να δημιουργήσω μια ολιστική κοινότητα
και το ήθελα πολύ πριν γίνω Σανιάσιν.
Ίδρυσα την εταιρία Neo-Balance
για να διευκολύνω τη ροή αγαθών στην Ινδία
και να θέσω τη βασική υποδομή για να ευδοκιμήσει η κοινότητα αυτή.
Πλησίαζε η εποχή του πολέμου του Βιετνάμ.
Αυτά που μας έλεγε η κυβέρνησή μας, η κουλτούρα μας
δεν ήταν ακριβώς αυτά που συνέβαιναν.
Από εμάς αναμενόταν να σπουδάσουμε, να βρούμε δουλειά, να κάνουμε οικογένεια
και ο κόσμος είχε αρχίσει να αμφισβητεί
την εγκυρότητα των θρησκειών μας, των κυβερνήσεών μας.
Πιστεύω πως ήταν ενάντια σ' αυτό που τόσοι νέοι της εποχής
επαναστατούσαν και στρεφόντουσαν μέσα τους για απαντήσεις.
Για πολλούς, το κίνημα του ανθρώπινου δυναμικού
είναι η σημαντικότερη κοινωνική ανακάλυψη του αιώνα.
ΒΙΟΑΝΑΤΡΟΦΟΔΟΤΗΣΗ - Η ΔΥΤΙΚΗ ΓΙΟΓΚΑ
Το κίνημα έχει γίνει επιχείρηση...
ΑΝΑΚΑΛΥΨΤΕ ΤΗ ΝΕΑ ΕΠΟΧΗ
μια υπόγεια θρησκεία,
μια αντικουλτούρα, ένα πρωταρχικό φαινόμενο...
ΜΑΘΗΜΑ ΤΑΡΩ ΘΙΒΕΤΙΑΝΟΣ ΔΙΑΛΟΓΙΣΜΟΣ
που προσελκύει εκατοντάδες χιλιάδες απλούς ανθρώπους.
Οι υπέρμαχοι του κινήματος λένε πως η αυτοπραγμάτωση, ο διαφωτισμός,
η δημιουργικότητα, η πνευματική εξέλιξη,
μπορεί να γίνουν το μέλλον μας.
Ο Όσσο ήταν κομμάτι της New Age αφύπνισης της εποχής.
Και μέσα στο άσραμ στην Πούνε
γίνονταν οι πιο δυναμικές θεραπείες New Age
που υπήρχαν στον κόσμο.
Στην Ινδία κυκλοφορούσαν διάφοροι Ευρωπαίοι κι Αμερικανοί
που ερχόντουσαν να δουν πώς ήταν η Ανατολή.
Για μένα, αυτή είναι η οικογένειά μου, το σπίτι μου.
Είναι πλούσια, είναι άφθονη.
Δεν υπάρχει πλέον τίποτα για μένα στη Δύση.
Μελετούσα άλλες πνευματικές φιλοσοφίες
κι έκανα όλες εκείνες τις εσωτεριστικές μπαρούφες που κάνουν στο Μπέρκλεϊ.
Μια φίλη μου επέστρεψε απ' την Πούνε...
Και είδα μεγάλη αλλαγή πάνω της.
Ένιωσα ότι είχε βρει εκείνο που αναζητούσα.
Οπότε πήγα στην Πούνε για να δω.
Αυτό παρείχε μια σταθερή ροή εισοδήματος
που ικανοποιούσε τις ανάγκες μιας αυξανόμενης κοινότητας.
Ο Μπαγκουάν καταλάβαινε από οικονομικά.
Οι Δυτικοί έρχονταν με δολάρια αντί για ρουπίες.
Ο διαλογισμός ήταν ένα προϊόν.
Ήταν το προϊόν που έφερνε τα χρήματα
για να κάνει αυτά που σκόπευε να κάνει.
Εγώ δεν ήμουν διαλογίστρια.
Δεν μ' ενδιαφέρει το θέμα.
Δεν είναι του στιλ μου.
Εμένα μ' αρέσει να δουλεύω.
Αλλά δεν ήταν σημείο τριβής ανάμεσα σ' εμένα και τον Μπαγκουάν.
Γνώριζα τη δυνότητά του στο μάρκετινγκ.
Ήξερα πώς να δημιουργήσω οργάνωση...
Πώς να δημιουργήσω μια καπιταλιστικά λειτουργούσα κοινότητα.
Η Σίλα ήταν έξυπνη. Ήταν ευχάριστη.
Ήταν πονηρή.
Είχε μια τάση για εξουσία.
Ήταν πολύ γοητευτική.
Ήξερε πώς να χειρίζεται τους άλλους.
Ήξερε πώς να λειτουργήσει ένα νέο κοινόβιο.
Χρειαζόντουσαν χρήματα.
Χρειαζόμασταν κατοικίες. Έπρεπε ν' αγοράσουμε γη.
Και μου ήρθε η ιδέα.
Έχουμε τουλάχιστον 3.000-4.000 Σανιάσιν
και μπορούν να μας δανείσουν τα χρήματα.
Από τη μια μέρα στην άλλη στήσαμε μια μίνι τράπεζα με σύστημα καρτών.
Είχαμε μεγάλη ρευστότητα.
Διακινούσαμε αρκετές εκατοντάδες δολάρια...
Που είναι πολλά λεφτά για την Ινδία.
Όλα τα κοινόβια στο παρελθόν είχαν εκλείψει λόγω της χαζής ιδέας,
ότι δεν πρέπει να δημιουργείς πλούτο.
Ο Μπαγκουάν δίδασκε ότι δεν χρειάζεται να απομονώνουμε τον εαυτό μας,
να πηγαίνουμε στα Ιμαλάια και να διαλογιζόμαστε.
Πρέπει να είμαστε μέρος της αγοράς.
Αυτήν τη στιγμή, 1.500 Σανιάσιν δουλεύουν στο κοινόβιο.
Χρειάζονται ρούχα.
Χρειάζονται φάρμακα.
Χρειάζονται τα πάντα.
Αυτό το κοινόβιο θα επιβιώσει
και για να συμβεί αυτό πρέπει να είναι πλούσιο.
Όσο περισσότερα κάναμε, τόσο αναπτυσσόμαστε.
Ερχόντουσαν ορδές ανθρώπων.
Κόσμος άρχισε να πηδάει τους τοίχους για να μπει.
Δεν σταματούσε.
Ο Μπαγκουάν με παρακολουθούσε.
Ήθελε να με δοκιμάσει
και ποτέ δεν ένιωσα ότι δεν μπορούσα να του πω αυτά που ήθελα.
Εκ των υστέρων, μπορώ να πω
ότι με παρακολουθούσε στενά.
Ένα απ' τα πρώτα πράγματα που κάναμε ήταν να πάμε στο μπροστινό γραφείο.
Ήταν ένα γραφείο με τζαμαρία.
Μόλις έμπαινες απ' την κεντρική πύλη, ήταν μπροστά σου.
Η ΑΠΥΛΗ ΠΥΛΗ ΥΠΟΔΟΧΗ
Μια πολύ μικροκαμωμένη Ινδή καθόταν σε μια πελώρια καρέκλα στη μέση.
ΛΑΞΜΙ ΓΡΑΜΜΑΤΕΑΣ ΤΟΥ ΜΠΑΓΚΟΥΑΝ
Ήταν εμφανώς το αφεντικό εκεί μέσα.
Μας είπαν ότι ήταν η Λάξμι. Η γραμματέας του Μπαγκουάν.
Το να είσαι η προσωπική γραμματέας του Όσσο δεν ήταν απλή υπόθεση.
Η προσωπική γραμματέας του Όσσο ήταν υπεύθυνη για τη διοίκηση των πάντων.
Ως προσωπική γραμματέας του Μπαγκουάν ουσιαστικά κουβαλούσες τον σταυρό του.
Τρελός ρόλος.
Ο ρόλος της Λάξμι ήταν να είναι η εκπρόσωπος του Μπαγκουάν.
Απ' έξω, η εντύπωση ήταν πως επρόκειτο για αταξική κοινωνία.
Όταν πήγαινες στο άσραμ,
έβλεπες πως υπήρχαν διαβαθμίσεις ισχύος.
Πήγα λοιπόν στο γραφείο να ζητήσω δουλειά.
Η Λάξμι είχε στα δεξιά της μια πολύ ζωντανή νεαρή Ινδή.
ΣΙΛΑ ΒΟΗΘΟΣ ΓΡΑΜΜΑΤΕΑΣ
Έτσι πρωτογνώρισα τη Σίλα.
Μου είπε: "Α, θες να δουλέψεις;
Ωραία. Χρειαζόμαστε μια αξιόπιστη καθαρίστρια".
Καθαρίστρια;
Ήρθα τόσο δρόμο για να καθαρίζω;
Τον πρώτο χρόνο η δουλειά μου ήταν να καθαρίζω τα δημόσια αποχωρητήρια.
Ο Μπαγκουάν δεν ήθελε κόσμο που ερχόταν για πνευματική διασκέδαση.
Ήθελε κόσμο που μπορούσε να στηρίξει μια κοινότητα.
Στις αρχές, μαζέψαμε μεγάλο αριθμό υψηλά εκπαιδευμένων διανοουμένων,
γιατρών, δικηγόρων, πολεοδόμους.
Το όραμά μας ήταν να δημιουργήσουμε μια κοινότητα
που θα μπορούσε να χρησιμεύσει ως παράδειγμα για το τι ήταν δυνατό.
Αυτή θα είναι η πρώτη πόλη των Σανιάσιν.
Μέσα σε πέντε χρόνια, θα έχουμε 50.000 Σανιάσιν εκεί.
Και μέσα σε 10 χρόνια, θα είναι 100.000 Σανιάσιν εκεί.
Ο Μπαγκουάν ήθελε να δημιουργήσει ένα νέο κοινόβιο, ένα Βουδικό Πεδίο.
Αυτό το Βουδικό Πεδίο ήταν η Γη της Επαγγελίας.
ΑΙΘΟΥΣΑ ΔΙΑΛΟΓΙΣΜΟΥ ΡΑΝΤΑ
Ψάχναμε για γη που να είχε τη δυνατότητα
να συντηρήσει μεγάλο πληθυσμό
και τη δυνατότητα ανάπτυξης.
Έπρεπε να έχουμε αρκετό χώρο για 10.000 άτομα.
Χρειαζόμασταν κατοικίες και ο Μπαγκουάν έπρεπε να περάσει
σε διαφορετικό υψίπεδο, σε διαφορετικό επίπεδο.
Ο Μπαγκουάν έστειλε τη Λάξμι να ψάξει για νέα γη
και της είπε να μην επιστρέψει μέχρι να κλείσει τη δουλειά.
Έστειλε τη Λάξμι στο Δελχί,
στο Κατς...
Στη Βομβάη.
Το πρόβλημα ήταν...
Ότι ήταν επί πρωθυπουργίας της κυρίας Γκάντι.
Πολιτικά, φτάσαμε σε αδιέξοδο.
Μας έβλεπαν ως απειλή για την κοινωνία τους.
Σκεπτόμουν ότι έχουμε έναν εξαιρετικό πνευματικό διδάσκαλο
που δεν μπορεί, ούτε στην ίδια του τη χώρα, να εκφραστεί.
Ήταν τον καιρό της Πούνε.
Ένας φονταμενταλιστής Ινδουιστής
σηκώθηκε στη μέση της διάλεξης
και πέταξε ένα μαχαίρι στον Μπαγκουάν.
Το μαχαίρι δεν πέτυχε τον Μπαγκουάν,
αλλά παραλίγο.
Ο Μπαγκουάν κατάλαβε
ότι έπρεπε να πάρουμε άλλα μέτρα
για να προστατεύσουμε εκείνον, το άσραμ του και τους ανθρώπους του.
Τότε, πάω στη βιβλιοθήκη του
και παίρνω τη Διακήρυξη των Ανθρωπίνων Δικαιωμάτων και το Σύνταγμα.
Οι ΗΠΑ παρέχουν το δικαίωμα σε όλους να ασκούν μια θρησκεία.
Σκέπτομαι πως πρέπει να εξετάσουμε το να φύγουμε απ' την Ινδία.
Ένα βράδυ, βγήκα απ' το ντους
και είχα μήνυμα στον τηλεφωνητή.
Με είχαν φωνάξει στο δωμάτιο του Μπαγκουάν.
Μου είπε: "Σίλα, έλα μπροστά".
Και με ρώτησε: "Ποια η γνώμη σου για τη Λάξμι;"
Είπα στον Μπαγκουάν: "Δεν βλέπω ελπίδα".
Η Λάξμι δεν ήταν ικανή να του κανονίσει τα της γης.
Με ρώτησε: "Πού θα πήγαινες κάποιον σαν τον Μπαγκουάν;"
Οπότε είπα: "Ίσως θα μπορούσα να κλείσω συμφωνία στην Αμερική".
Ήταν σαν να έλαμπε.
Είπα στον Μπαγκουάν
ότι πίστευα πως στις ΗΠΑ δεν θα είχαμε προβλήματα.
Το Σύνταγμα πίστευα πως ήταν ιερό.
Και μου λέει: "Σίλα, έχω κάτι για σένα".
Έβαλε το χέρι του στο κεφάλι μου.
Τον κοίταξα...
Με δάκρυα να κυλούν απ' τα μάτια μου.
Και μου είπε: "Σίλα, είσαι η νέα μου γραμματέας".
Και μετά μου λέει:
"Εντάξει, ψάξε για μέρος στην Αμερική".
ΝΙΟΥ ΤΖΕΡΣΙ, 1968
Ήταν το '68.
Ήμουν 17 χρονών.
Ο πατέρας μας μάς είπε: "Σας στέλνω για σπουδές στην Αμερική".
ΔΗΜΟΣΙΟ ΚΟΛΕΓΙΟ ΜΟΝΤΚΛΕΡ
Τι με ενθουσίαζε με την Αμερική;
Τα πάντα, υποθέτω, τότε.
Η Αμερική ήταν η γη της επαγγελίας.
Με σαγήνευε η ιδέα της ελευθερίας,
η ισότητα μεταξύ ανδρών και γυναικών.
Και φυλών... Ήταν σημαντικό.
Στο πρώτο μου τμήμα,
στο Κρατικό Κολέγιο Μοντκλέρ,
γνώρισα τον σύζυγό μου, τον Μαρκ.
Δεν τον έλεγαν Τσινμάγια ακόμα.
Ένας υπέροχος άνθρωπος.
Η πρώτη μου αγάπη.
Είχε εντελώς εβραϊκό χιούμορ που μ' έκανε να γελώ.
Πονούσε το στομάχι μου απ' τα γέλια.
Μας άρεσε να περπατάμε στην Canal Street,
με όλα τα πελώρια κτίρια,
μασουλώντας τουρσιά.
Ένιωθα τόσο ωραία.
Μα ήταν άρρωστος.
Ο Μαρκ είχε τη Νόσο του Χότζκιν.
Την πάλεψε για 13 χρόνια.
Ο θάνατος ήταν ένα γυμνό σπαθί που πάντα παραμόνευε.
Το βράδυ πριν πεθάνει,
κοιτάχτηκα στον καθρέπτη
και ξαφνικά είδα ότι είχε γκριζάρει το πρόσωπό μου.
Έτσι κατάλαβα ότι κάτι δεν πήγαινε καλά με τον Τσινμάγια.
Και είπα στον Μπαγκουάν:
"Νομίζω πως ο Τσινμάγια πεθαίνει".
Μου είπε: "Σωστά αισθάνεσαι.
Αλλά δεν θέλω να έχεις δάκρυα στα μάτια
αφού, αν δει τα δάκρυα, θα του είναι δύσκολο να πεθάνει".
Δεν άφησα να κυλήσει ούτε ένα δάκρυ μπροστά στον Τσινμάγια.
Δεν έχω ξανανιώσει πιο βαθύ πόνο.
Ο Μπαγκουάν είπε στους γιατρούς να με κοιμήσουν για τρεις μέρες.
Όταν ξύπνησα μετά από τρεις μέρες...
Μου λέει: "Αυτό το κεφάλαιο έκλεισε.
Τώρα ρίξου στη δουλειά".
ΑΣΡΑΜ ΠΟΥΝΕ, 1980
Μια μέρα, ο Μπαγκουάν μάς ανακοίνωσε, σε μια πρωινή διάλεξη,
πως πλέον αρκετοί από εμάς ήμασταν έτοιμοι να στοχαζόμαστε σιωπηλά μαζί του
και ότι δεν θα μιλούσε πλέον.
Ανήκουστο. Απίστευτο.
Αλλά σταμάτησε να μιλά.
Μια Σανιάσιν καθόταν δίπλα μου στον κήπο για πρωινό.
Είπα: "Πώς είναι ο Όσσο;" Εκείνη απάντησε: "Σιωπά".
Είχα έρθει τόσο δρόμο για να τον ακούσω
κι εκείνος σιωπούσε.
Αυτό συνεπαγόταν και απομόνωση. Δεν έβλεπε κόσμο.
Όταν εκείνος σιωπά,
ποιος θα μιλάει;
Όταν ο Μπαγκουάν σταμάτησε τις δημόσιες διαλέξεις,
ως γραμματέας του, έγινα η εκπρόσωπός του.
Όλα έπεσαν πάνω μου.
Δεν θέλαμε να αντιμετωπίσει προβλήματα με τον νόμο ο Μπαγκουάν.
Γι' αυτό μου δόθηκε πληρεξουσιότητα,
αμετάκλητη πληρεξουσιότητα.
Τέτοια εξουσία δίνεις
μόνο σε κάποιον που εμπιστεύεσαι απόλυτα.
Είχα μια μεγάλη συνάντηση με την ομάδα μου.
Ανακοίνωσα πως θα πηγαίναμε στην Αμερική.
Είπα: "Καταλάβετε τι σημαίνει...
Να πάρουμε αυτό το γιγάντιο δέντρο...
Που βρίσκεται στο κέντρο της Ινδίας...
Και να απλώσουμε τα κλαδιά και τις ρίζες του".
Ο κίνδυνος ήταν τεράστιος.
Έπρεπε να δείξω σ' αυτόν τον κόσμο
τι σημαίνει να μη λες τίποτα.
Κανείς δεν έπρεπε να ξέρει τι γίνεται,
διότι, αν ο κόσμος ξέρει, τότε δεν θα γίνει.
Πήγα στη Βομβάη.
Άρχισα τις διαδικασίες για τη βίζα.
Πήγα στην Υπηρεσία Μετανάστευσης.
Είπα: "Θέλω να σας μιλήσω αυτοπροσώπως".
Ακόμα το βλέπω μπροστά μου,
ένα μακρινάρι τέλεξ που έλεγε να εγκριθεί η βίζα στον Μπαγκουάν.
Φώναξαν το αφεντικό μου στο γραφείο κρατήσεων να βγει έξω.
Τον κοιτάξαμε απορημένα,
αλλά έπρεπε να μείνουμε.
Μετά, άνοιξε η πύλη
και η λευκή, θωρακισμένη Rolls Royce του Μπαγκουάν
πέρασε την πύλη,
κατέβηκε το δρομάκι,
και βγήκε απ' την πύλη του άσραμ.
Στα τέσσερα χρόνια που ήμουν στην Ινδία, δεν είχε βγει ποτέ απ' το άσραμ
και ξαφνικά είχε φύγει.
Μεσάνυχτα χρειάστηκε να πάμε στο αεροδρόμιο.
Είχαμε ένα 747...
Της Pan-Am
και είχαμε κλείσει όλο τον πάνω όροφο για εκείνον.
Αυτή είναι μια υπέροχη φωτογραφία όπου του σερβίρω το πρώτο μου ποτό,
ένα ποτήρι σαμπάνια.
Μετά πήρε το μπουκάλι στο χέρι του.
"Τώρα, για τη Σίλα μου".
Γέμισε ένα ποτήρι και μου το έδωσε.
Και φύγαμε απ' την Ινδία.
Ο θεός το είχε σκάσει.
Φαίνεται πως ο Μπαγκουάν έφυγε απ' το άσραμ της Πούνε την 1η Ιουνίου
χωρίς προειδοποίηση και χωρίς να χαιρετήσει.
Οι ακόλουθοί του δεν έχουν ιδέα για το πού βρίσκεται.
Πηγές εικάζουν πως βρίσκεται στις ΗΠΑ.
Οπότε επιστρέφω στο Λος Άντζελες
και δεν ήξερα τι θα έκανα, έτσι;
Ήμουν με μια παλιά φιλενάδα μια Κυριακή πρωί
και θυμάμαι να πίνουμε καφέ και να τρώμε πρωινό στο κρεβάτι.
Και φέρνει τους L.A. Times.
ΓΚΟΥΡΟΥ ΦΕΡΝΕΙ ΤΟ ΑΣΡΑΜ ΤΟΥ ΣΤΟ ΟΡΕΓΚΟΝ
Και ήταν ένα άρθρο του Ράσελ Τσάντλερ.
Ο Όσσο ήταν στις ΗΠΑ.
Αργά αλλά σταθερά, ό,τι κινητό στοιχείο υπήρχε στο άσραμ
αποσυναρμολογήθηκε και πουλήθηκε.
Είχα πάρει τα παιδιά μου και τον άντρα μου στην Ινδία για να ζήσω με τον Μπαγκουάν.
Όλα όσα ήξερα, ο κόσμος μου όλος είχε διαλυθεί.
Πήρα τις πληροφορίες τηλεφωνικού καταλόγου
και είπα: "Θέλω να μιλήσω σ' αυτούς τους τύπους στο κεντρικό Όρεγκον".
Μου είπε: "Περιμένετε, θα σας συνδέσω".
Όλοι ήξεραν ποιος ήταν και τι συνέβαινε.
Είπα: "Είμαι δικηγόρος στο Λος Άντζελες
και πρόσφατα έγινα Σανιάς. Τι θα μπορούσα να κάνω;"
Τριάντα δεύτερα αργότερα, μιλούσα στη Σίλα.
Μου είπε: "Μπορείς ν' ασκήσεις δικηγορία στο Όρεγκον;"
Είπα: "Όχι".
Μου είπε: "Γίνε δεκτός ν' ασκείς δικηγορία στο Όρεγκον κι έλα".
Έτσι κι έκανα.
Ο Μπαγκουάν ήταν πορσελάνινος...
Πολύ εύθραυστος...
Πολύ πολύτιμος...
Εκατομμυρίων χρόνων.
Είχα την τύχη να έχω την ευθύνη
να τον μεταφέρω απ' τη μία χώρα στην άλλη...
Σε πολύ νεαρή ηλικία.
Ήταν η περιπέτεια της ζωής μου.
Ένιωσα σαν κάποιος να μου είχε τραβήξει το χαλί κάτω απ' τα πόδια μου.
Αλλά ήμουν αποφασισμένη να περιμένω.
Ήξερα ότι θα επέστρεφε.
Αφού, αν δεν επέστρεφε, τι θα έκανα;
Λοιπόν, δεν επέστρεψε.
Δεν επέστρεψε για επτά χρόνια.
Το Ραζνισπούραμ είναι μια μεγάλη ζωντανή όπερα.
Η Σίλα είναι η σοπράνο.
Ο Μπαγκουάν είναι ο τενόρος.
Το Ραζνισπούραμ είναι το σκηνικό.
Οι όπερες έχουν πάντα τραγικό τέλος.
Μα, είχε τόσες πτυχές, τόσες διαστάσεις αυτή η όπερα.
Θα ήθελα να πω: "Λαέ του Όρεγκον...
Να θεωρείτε εαυτόν τυχερό που αυτή η όπερα ήρθε στα μέρη σας".
ΕΙΣΕΡΧΕΣΤΕ ΣΤΗΝ ΑΝΤΕΛΟΠ, ΠΛΗΘΥΣΜΟΣ: 40. ΟΔΗΓΕΙΤΕ ΠΡΟΣΕΚΤΙΚΑ.
Υποτιτλισμός: Ιωάννα Δανδόλου